বৰাকৰ কয়লা অৰু ছুপাৰি ছিণ্ডিকেটৰ সৈতে জড়িত হৈ আছে ৰাজ্যৰ বনমন্ত্ৰী পৰিমল শুক্লবৈদ্য আৰু খোদ মুখ্য মন্ত্ৰী কাৰ্য্যালয়ৰে এগৰাকী বিষয়া। এই অভিযোগ এ আই ইউ ডি এফৰ বিধায়ক আনোৱাৰ হুছেইন লস্কৰৰ।
বুধবাৰে দিচপুৰৰ বিধায়ক আৱাসত হাইলাকাণ্ডিৰ বিধায়কজনে এক সংবাদমেল সম্বোধন কৰি এই অভিযোগ আনে।
উল্লেখযোগ্য যে ৰাজ্যত পাৰ হৈ যোৱা লোকসভা নিৰ্বাচনৰ ভোটগ্ৰহণৰ সময়ত নিৰ্বাচনী হিংসা আৰু ভোটকেন্দ্ৰৰ বিধায়কক প্ৰহাৰ কৰাৰ অভিযোগত আনোৱাৰ হুছেইন লস্কৰৰ বিৰুদ্ধে হাইলাকান্দি আৰক্ষীয়ে এক গোচৰ ৰুজু কৰিছে।
ইয়াৰ আঁৰত বৰাকৰ ছুপাৰি ছিণ্ডিকেটৰ সৈতে জড়িত মুখ্য মন্ত্ৰী কাৰ্য্যালয়ৰ এগৰাকী বিষয়াৰ হাত আছে বুলি তেওঁ দাবী কৰে। 'বৰাকৰ কয়লা, ছুপাৰি ছিণ্ডিকেটৰ আঁৰৰ ব্যক্তি কাশ্যপ নামৰ মুখ্য মন্ত্ৰীৰ এজন বিশেষ কৰ্তব্যৰত বিষয়াৰ নিৰ্দেশতে মোৰ বিৰুদ্ধে এই ষড়যন্ত্ৰ ৰচনা কৰা হৈছে', -তেওঁ কয়।
এই সন্দৰ্ভত তেওঁ অসম আৰক্ষীৰ সঞ্চালকপ্ৰধানক লিখিতভাৱে অভিযোগ দিয়া বুলি সদৰী কৰি হাইলাকান্দিৰ আৰক্ষী অধীক্ষক আৰু অতিৰিক্ত আৰক্ষীৰ ভূমিকাৰ ওপৰত সন্দেহ ব্যক্ত কৰে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
